CLERMONT-FERRAND. S 363 gólmi druhý najlepší kanonier v histórii najvyššej slovenskej hokejovej súťaže Martin Kuľha bude naďalej pôsobiť vo francúzskom tíme Sangliers Arvernes de Clermont.
Informuje o tom oficiálny web zamestnávateľa tridsaťdeväťročného krídelníka.
"Sme veľmi radi, že môžeme oznámiť predĺženie zmluvy s Martinom Kuľhom o ďalšiu sezónu. Okrem svojich hokejových zručností a produktivity je Martin prínosom aj pre našich mladých hráčov, vďaka svojim skúsenostiam a profesionalite," uviedol tréner Eric Sarliéve.
Kuľha v minulosti strieľal doma góly za rodný Poprad, Slovan Bratislava a Skalicu.
Martin Kuľha strieľa góly vo Francúzsku.